Great Sand Dunes nasjonalpark

Great Sand Dunes nasjonalpark er en nasjonalpark i Colorado i USA. Den ligger i de østlige delene av Alamosa County og Saguache County. Parken ble grunnlagt etter vedtak i den amerikanske kongressen den 13. september 2004. Great Sand Dunes nasjonalpark inneholder noen av de høyeste sanddynene i hele Nord-Amerika. Sanddynene ble dannet av sandforekomster fra Rio Grande og dens sideelver som renner gjennom San Luis Valley. Gjennom tidene har de vestlige vindene plukket opp sandpartikler fra elven og brakt dem videre til østkanten av dalen. Denne prosessen har pågått i minst 10 000 år og sanddynene er langsomt voksende. Vinden endrer også formen på sanddynene daglig. Parken inneholder også flere innsjøer og tundra, seks fjelltopper som er over 3940 meter over havet, gamle gran-og furuskoger, gressletter og våtmarksområder. Alle disse stedene er habitat for et variert dyreliv og mange forskjellige plantearter. Se også Nasjonalparker i USA Eksterne lenker (en) Offisielt nettsted (en) Great Sand Dunes National Park and Preserve – kategori av bilder, video eller lyd på Commons (en) Great Sand Dunes National Park and Preserve – galleri av bilder, video eller lyd på Commons